wickkiey/tamil-wikipedia-chunked huggingface dataset:
# இரும்பு(II) அசிட்டேட்டு

## தயாரிப்பு

[[File:Structure of anhydrous ferrous acetate (QQQFUY01).png|இரும்பு அசிடேட்டை ஓர் எளிய உப்பாக பார்க்க முடியும் என்றாலும்,எக்சுகதிர் படிகவியல் ஆய்வு இதன் கட்டமைப்பை ஒரு சிக்கலான பல்லுருவத் தோற்ற கட்டமைப்பாக வெளிப்படுத்துகிறது.  
அசிட்டிக் அமிலத்துடன் இரும்புத் துண்டுகளை சேர்த்து வினைபுரியச் செய்யும் போது பல்வேறு இரும்பு(II) மற்றும் இரும்பு(III) அசிடேட்டுகளின் பழுப்பு நிற சேர்மம் கிடைக்கிறது. இது சாயமிடுதலில் பயன்படுத்தப்படுகிறது.
# இரும்பு(II) அசிட்டேட்டு

## கட்டமைப்பு

அசிடேட்டு ஈந்தணைவிகள் ஒன்றோடொன்று இணைக்கப்பட்ட எண்முக Fe(II) மையங்களைக் கொண்ட பல்லுருவக் கட்டமைப்பை இரும்பு(II) அசிட்டேட்டு ஏற்றுக்கொள்கிறது. இது ஓர் ஒருங்கிணைப்பு பலபடியாகும்.
# இரும்பு(II) அசிட்டேட்டு

## பயன்கள்

சாயத் தொழிலில் இரும்பு அசிடேட்டு ஒரு நிறங்கௌவி சாயமாகப் பயன்படுத்தப்படுகிறது. கருங்காலி மரத்தை உருவாக்குவது இத்தகைய ஒரு செயல்முறையாகும்.
# பிருத்வி நாத் கவுலா

**பிருத்வி நாத் கவுலா** (*Prithvi Nath Kaula*) இந்தியாவின் வாரணாசியில் உள்ள பனாரசு இந்து பல்கலைக்கழகத்தில் பணிபுரிந்த ஒரு நூலகர் அவார். 1924 முதல் 2009 ஆம் ஆண்டு வரையிலான காலத்தில் இவர் வாழ்ந்தார். நூலகம் மற்றும் தகவல் அறிவியல் துறையில் ஒரு நிபுணராகவும் எழுத்தாளராகவும் இயங்கினார். அறுபது புத்தகங்களையும் தனிவரைவுகளையும் கவுலா எழுதியுள்ளார். ஆறு தொழில்முறை இதழ்களை நிறுவி அவற்றின் ஆசிரியராகவும் இருந்துள்ளார், 400 எண்ணிக்கைக்கும் மேற்பட்ட அறிவார்ந்த இதழ்கள், 400 எண்ணிக்கைக்கும் மேற்பட்ட சக மதிப்பாய்வு<nowiki/>கள், 43 நூற் பட்டியல்கள் மற்றும் 6000 குறிப்புகளை கவுலா எழுதியுள்ளார். 2004 ஆம் ஆண்டு இந்திய அரசு பிருத்வி நாத் கவுலாவிற்கு [[பத்மசிறீ விருதை வழங்கி சிறப்பித்தது.
# பிருத்வி நாத் கவுலா

## ஆரம்ப கால வாழ்க்கை

பிருத்வி நாத் கௌலா 1924 ஆம் ஆண்டு பிரித்தானிய இந்தியாவின் சம்மு காசுமீரில் உள்ள சிறீநகரில் ஒரு காசுமீரி பண்டிட் குடும்பத்தில் பிறந்தார். இவரது குடும்பம் கீழ் நடுத்தர வர்க்கத்தைச் சேர்ந்தது. வாரணாசியில் உள்ள பனாரசு இந்து பல்கலைக்கழகத்தில் கலைப் பீடத்தின் உயர்கல்வியை முடித்தார். 1947 ஆம் ஆண்டில் பிலானியில் உள்ள *பிர்லா கல்வி அறக்கட்டளையில்* நூலகராகப் பணியாற்றினார். பின்னர் இவர் மத்திய நூலகத்தின் நூலகராகவும் பனாரசு இந்து பல்கலைக்கழகத்தின் , நூலகம் மற்றும் தகவல் அறிவியல் துறைத் தலைவராகவும் பணியாற்றினார். பின்னர் இதே பல்கலைக்கழகத்தின் கலை பீடத்தின் கல்வித் தலைவராகவும் பணியாற்றினார்.
# கல்பனா இரமேஷ் நர்கிரே

**கல்பனா இரமேஷ்** **நர்கிரே** (*Narhire Kalpana Ramesh*)**(**) (பிறப்பு 25 அக்டோபர் 1969) என்பவர் உஸ்மானாபாத் மாவட்டத்தைச் சேர்ந்த சிவசேனா அரசியல்வாதி ஆவார். இவர் மகாராட்டிராவின் உஸ்மானாபாத் தொகுதியைப் பிரதிநிதித்துவப்படுத்தும் வகையில் இந்தியாவின் பதினான்காவது மக்களவை உறுப்பினராக இருந்தார். இவர் மகாராட்டிர சட்டப்பேரவை உறுப்பினராக 1995 முதல் 2004 வரை பணியாற்றினார்.
# கல்பனா இரமேஷ் நர்கிரே

## வகித்த பதவிகள்

- 1995: மகாராட்டிரா சட்டப் பேரவை உறுப்பினர் (1வது முறை)
- 1999: மகாராட்டிர சட்டப் பேரவைக்கு மீண்டும் தேர்ந்தெடுக்கப்பட்டார் (2வது முறை)
- 2004: 14வது மக்களவை உறுப்பினர்
# கான்சு ஓர்பிகர்

**யோகான்னசு கான்சு நற்செய்தியாளர் ஓர்பிகர்** *(Johannes "Hanns" Evangelist Hörbiger)* (29 நவம்பர் 1860 - 11 அக்டோபர் 1931) வியன்னாவைச் சேர்ந்த ஆத்திரியப் பொறியியலாளர் ஆவார். அவர் புதாபெசுட்டு சுரங்கப்பாதைக் கட்டுமானத்தில் பங்கேற்றார் , 1894 ஆம் ஆண்டில் இன்று பரவலாகப் பயன்படுத்தப்படும் அமுக்கிகளுக்குத் தேவையான ஒரு புதிய வகை கவாடத்தைக் கண்டுபிடித்தார்.  
அவரது போலி அறிவியல் வெல்டிசுலேகிரே (உலகப் பனிக் கோட்பாட்டு) வுக்காகவும் அவர் இன்று நினைவுகூரப்படுகிறார்.
# கான்சு ஓர்பிகர்

## இளமை வாழ்க்கை.

கான்சு ஓர்பிகெர் வியன்னாவின் புறநகர்ப் பகுதியான இலைசிங் வியன்னாவில் பிறந்தார் , மேலும், இவர் உள்ளூர் தொழில்நுட்பக் கல்லூரியில் பொறியியல் பயின்றார்.  
1894 ஆம் ஆண்டில் ஹோர்பிகர் ஊதுலை ஊதற் பொஈக்கானபுதிய வடிவமைப்பிற்கான ஓர் எண்ணக்கருவைக் கொண்டிருந்தார். அவர் பழைய, எளிதில் சிதைவடைந்த தோல் மடிப்பு கவாடங்களை எஃகு கவாடத்தால் மாற்றினார். தானாகத் திறந்து மூடும் இலேசான உராய்வு இல்லாத வழிகாட்டு வட்டுக் கவாடம் முந்தைய கவாட வடிவமைப்புகளின் அனைத்து குறைபாடுகளையும் நீக்கியது.  
இவர் தனது கண்டுபிடிப்புக்கான காப்புரிமையை பதிவு செய்தார் , இது திறமையான எஃகு ஆக்கத்துக்கும் சுரங்கத்தில் அதிக ஆக்கத்திறனுக்கும் வழிவகுத்தது. உயர் அழுத்த வேதியியல், இயல்வளிப் பரிமாற்றத்தின் உலகளாவிய வலைப்பின்னல் ஆகிய எதுவும் இவரது கவாடம் இல்லாமல் சாத்தியமில்லை.  
1900 ஆம் ஆண்டில் இவரும் பொறியாளர் பிரெட்ரிக் வில்கெல்ம் உரோக்லர் ஆகியோர் புதாபெசுட்டில் ஒரு பொறியாளர் அலுவலகத்தை நிறுவினர் , இது 1903 இல் வியன்னாவுக்கு மாற்றப்பட்டது. 1925 வாக்கில் இதடோர்பிகர் அண்டு கோ நிறுவனமாக வளர்ந்தது. இவரது மகன்களில் ஒருவரான ஆல்பிரடு ஓர்பிகர் 1925 இல் நிறுவனத்தில் சேர்ந்து நிர்வாகத்தையும் ஏற்றுக்கொண்டார் , அதே நேரத்தில் கான்சு ஓர்பிகர் 1931 இல் இறக்கும் வரை அறிவியல் ஆய்வில் தன்னை ஈடுபடுத்திக் கொண்டார். மற்ற இரண்டு மகன்கள் - அட்டிலாவும் பவுலும் நடிகர்கள் ஆனார்கள்.  
ஆல்பிரடு ஓர்பிகரின் ஆட்சியின்.கீழ் நிறுவனம் வேகமாக வளர்ந்ததுஃ வியன்னாவில் ஒரு ஆக்கநிலையம் பணிக்கு எடுத்துக் கொள்ளப்பட்டது. மேலும், துசெல்தார்ப்பில் ஒரு நிறுவனம் இணைக்கப்பட்டது. ஓர்பிகர் இங்கிலாந்திலும் விரிவடைந்து ஐரோப்பா, வட அமெரிக்காவில் உள்ள பிசுட்டன் புளோவர்சு அமுக்கிகள், கப்பல்களின் டீசல் பொறிகளின் முன்னணிக் குழுமங்களுடன் ஏராளமான உரிம ஒப்பந்தங்களை போட்டது.  
இந்த வெற்றி முதன்மைக் கண்டுபிடிப்பு மேதைமை வழி உந்தப்பட்டது. வட்டு கவாடம் மிகவும் மிகப்புதுமை வாய்ந்தது. ஓர்பிகர் அமுக்கி கட்டுப்பாட்டு அமைப்புகளுக்கும் ஒடுக்கத் தட்டுகளுக்கான உயர் - தூக்கல் அல்லது உயர் - அழுத்தக் கவாடங்களை உருவாக்கினார். 1937 வாக்கில் 98% ஆக்கம் ஏற்றுமதிக்கு ஒதுக்கக்கப்பட்டது. ஓர்பிகர் என்ற பெயர் அமுக்கிகளுக்கான கவடமாகவும் கட்டுப்பாட்டு தொழில்நுட்பத்திலுக்கு நம்பகமான வணிக முத்திரையாக மாறியது. 2017 ஆம் ஆண்டு நிலவரப்படி , கான்சு ஓர்பிகர் நிறுவிய பொறியியல் நிறுவனம் இன்னும் ஓயர்பிகெர் ஆக மாறியுள்ளது மற்றும் அமுக்கத் தொழில்நுட்ப முத்ன்மை வழங்குநராகவும் ஆகியுள்ளது.
# கான்சு ஓர்பிகர்

## உலகப் பனிக் கோட்பாடு

இப்போதெல்லாம் ஓர்பிகர் முக்கியமாக அவரது வெல்டிசுலேகிரே (உலகப் பனிக் கோட்பாடு) வுக்காக நினைவுகூரப்படுகிறார் , இதைத் தனது 1913 ஆம் ஆண்டு புத்தகத்தில் முதன்முதலில் முன்வைத்தார். Wirbelstürme Wetterstürze Hagelkatastrophen und Marskanal - Verdoppelungen எனும் நூல் பயில்நிலை வானியலாளர் பிலிப் போத் உடன் இணைந்து இவரால் எழுதப்பட்டது. இந்தக் கோட்பாட்டின்படி , அண்டத்தின் பெரும்பாலான பொருட்கள் பனிக்கட்டியால் ஆனவை. ஓர்பிகரின் கோட்பாடுகள் பின்னர் எச். எசு. பெல்லாமியால் பரப்பப்பட்டன , மேலும், இது எஸ்எஸ் - அகினெனர்பேயின் பிளெஜெசுட்டாட் பர் வெட்டர்கண்டே, வானிலைப் பிரிவின் தலைவர் கான்சு இராபர்ட் சுச்கல்டெசசையும் ஈடுபடவைத்தது. அவர் துல்லியமான நெடுந்தொலைவு வானிலை முன்னறிவிப்புகளை வழங்க வெல்டிசுலேகிரைப் பயன்படுத்தப்படலாம் என்று நம்பினார்.
# கான்சு ஓர்பிகர்

## ஓக்சிடெண்டல் மொழி

இப்போது அதிகாரப்போக்கில் இன்டர்லிங்கு என்று அழைக்கப்படும் திட்டமிடப்பட்ட மொழியான ஓக்சிடெண்டல் மொழியின் தொடக்க கால ஆதரவாளராகவும் நிதி ஆதரவாளராகவும் ஓர்பிகர் இருந்தார். ஒசிடென்டலின் முக்கிய வெளியீடான காஸ்மோகுளோட்டாவின் மறுசீரமைப்பு அலுவலகம் வியன்னாவில் இருந்த காலகட்டத்தில் பொருளாதார நெருக்கடி இருந்தபோதிலும் , அதன் வாசகர்களின் வட்டத்தை மீண்டும் பெறுவதில் அவரது நிதி உதவி முதன்மைப் பங்கு வகித்தது.
# கான்சு ஓர்பிகர்

## குடும்பம்.

ஓர்பிகரின் இரண்டு மகன்கள் - பவுலும் அட்டிலாவும் போருக்கிடையேயான ஆண்டுகளில் திரைக்காட்சிச் சிலைகளாக இருந்தனர் - மேலும் பவுல் ஓர்பிகரின் பேத்தி மேவி ஓர்பிகரும் ஒரு புகழ்பெற்ற நடிகையாக மாறினார். அவரது மற்ற இரண்டு மகன்களும் தங்கள் தந்தையின் கோட்பாட்டை ஊக்குவிப்பதில் தங்கள் வாழ்வை ஈடுபடுத்தினர். தற்போதைய ஓர்பிகர் தலைமுறைகளில் மிகவும் பெயர்பெற்றவர் அட்டிலாவின் மகள் கிறித்தியன் ஆவார்.
# கான்சு ஓர்பிகர்

## தகைமைகள்

நிலாவில் உள்ள தெசுலந்தெரசு குழிப்பள்ளம் பிலிப் போத் என்பவரால் அவரது தனிப்பட்ட நிலா வரைபடத்தில் ஓ*ர்பிகர்* என்று பெயரிடப்பட்டது , பின்னர் 1942 ஆம் ஆண்டில் ஈ. எம். அந்தோனியாதி பரிந்துரைத்ததைத் தொடர்ந்து இது தெசுலாந்தெரசு என்ற அதிகாரப் பெயரைப் பெற்றது , இது பன்னாட்டு வானியல் ஒன்றியத்தின் 1948 பொது அவையில் ஏற்கப்பட்டது. கான்சு சுவார்சென்பாக் உருவாக்கிய கா*ல்வாக்* நிலவு வரைபடத்தில் ஓ*ர்பிகர்* என்ற பெயர் இன்னும் காணப்படுகிறது.
# மதுரை நவநீத கிருஷ்ணன் கோயில்

**மதுரை நவநீத கிருஷ்ணன் கோயில்** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் வடக்கு மாசி வீதியில் அமையப் பெற்றுள்ள ஒரு பெருமாள் கோயில் ஆகும். மதுரை மீனாட்சி அம்மன் கோயிலுக்கு வடபகுதியில் இக்கோயில் அமைந்துள்ளதால் 'வடக்கு கிருஷ்ணன் கோயில்' என்ற இன்னொரு பெயரும் உண்டு. இக்கோயிலில் சுமார் 38 அடி உயரம் கொண்ட, தமிழ்நாட்டிலேயே உயரமான வழுக்கு மரம் அமைத்து, வழுக்கு மரம் ஏறுதல் போட்டி, ஆண்டு தோறும் கிருஷ்ண ஜெயந்தி திருவிழாவை முன்னிட்டு நடத்தப்படுகிறது. இக்கோயிலில் நவநீத கிருஷ்ணன் உலா வரும் பூப்பல்லக்கு, ஆசியாவிலேயே நீளமானது என்ற சிறப்பு வாய்ந்தது.  
கடல் மட்டத்திலிருந்து சுமார் 191 மீட்டர் உயரத்தில், என்ற புவியியல் ஆள்கூறுகள் கொண்டு, மதுரை நவநீத கிருஷ்ணன் கோயில் அமைந்துள்ளது.  
இக்கோயிலின் மூலவர் நவநீத கிருஷ்ணன் ஆவார். தாயார்கள் சத்தியபாமா மற்றும் ருக்மணி ஆவர். இக்கோயிலில் ஹயக்ரீவர், ஆஞ்சநேயர், காளி அம்மன், நாகர் ஆகியோரும் அருள்பாலிக்கின்றனர். இக்கோயிலின் இராசிச் சக்கரம் மற்றும் யோக சக்கரம் ஆகியவையும் வணங்கத் தக்கவைகளாகும்.
# கோகர்

**கோகர்** (Khokhar) எனப்படுவர் பஞ்சாபின் போதோகர் பீடபூமியை பூர்வீகமாகக் கொண்ட ஒரு பழங்குடி இனத்தவர் ஆவர். இவர்கள் சிந்து மற்றும் இந்திய மாநிலங்களான பஞ்சாப் மற்றும் அரியானாவிலும் காணப்படுகின்றனர். "கோகர்" என்ற சொல் பாரசீக மொழியைச் சேர்ந்ததாகும். இதன் பொருள் "ரத்த வெறி கொண்ட" என்பதாகும்.
# மார்க்கோ போலோவின் பயணங்கள்

***உலகின் அற்புதங்களின் நூல்*** (*Book of the Marvels of the World*) என்பது இத்தாலிய பயணி மார்க்கோ போலோவால் சொல்லப்பட்ட கதைகளில் இருந்து உருசுதிசெல்லோ தா பிசா என்பவர் எழுதிய ஒரு 13ஆம் நூற்றாண்டு பயண நூல் ஆகும். இது ஆங்கிலத்தில் பொதுவாக ***மார்க்கோ போலோவின் பயணங்கள்*** (*The Travels of Marco Polo*) என்று அறியப்படுகிறது. 1271 மற்றும் 1295க்கு இடையில் ஆசியாவில் போலோ மேற்கொண்ட பயணங்களையும், குப்லாய் கானின் அரசவையில் அவரது அனுபவங்களையும் குறித்து இந்நூல் விளக்குகிறது.
# குப்பி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | சி. எம். அன்னயப்பா | இந்திய தேசிய காங்கிரஸ் |
| 1957 | சி. ஜே. முக்கண்ணப்பா | சுயேச்சை |
| 1962 | வி. எம். தியோ |  |
| 1967 | சிக்கேகௌடா | இந்திய தேசிய காங்கிரஸ் |
| 1972 | கட்டி சந்திரசேகர் |  |
| 1978 | இந்திரா காங்கிரஸ் |  |
| 1983 | சகரணஹள்ளி ரேவண்ணா | ஜனதா கட்சி |
| 1985 | ஜி. எஸ். சிவநஞ்சப்பா | இந்திய தேசிய காங்கிரஸ் |
| 1989 |  |  |
| 1994 | சுயேச்சை |  |
| 1999 | என். வீரண்ண கௌடா | மதச்சார்பற்ற ஜனதா தளம் |
| 2004 | எஸ். ஆர். சீனிவாஸ் (வாசு) | சுயேச்சை |
| 2008 | மதச்சார்பற்ற ஜனதா தளம் |  |
| 2013 |  |  |
| 2018 |  |  |
| 2023 | இந்திய தேசிய காங்கிரஸ் | } |
# மிசோ யூனியன்

**மிசோ யூனியன்** (*Mizo Union* (6 ஏப்ரல் 1946 – 12 சனவரி 1974), வடகிழக்கு இந்தியாவின் அசாம் மாகாணத்தின் மிசோ மலைகள் பகுதியில் 6 ஏப்ரல் 1946 அன்று அய்சால் நகரத்தில் நிறுவப்பட்ட முதல் அரசியல் கட்சியாகும். 1951, 1957, 1962 மற்றும் 1966ம் ஆண்டுகளில் நடைபெற்ற பொதுத்தேர்தல்களில் இக்கட்சி மிசோ மலைகள் மாவட்டக் குழு தேர்தல்களில் பெரும்பான்மை பெற்றது.  
1958களில் வடகிழக்கு இந்தியாவில் குறிப்பாக மிசோ மலைகள், மணிப்பூர், திரிபுரா, நாகலாந்து பகுதிகளில் மௌடம் எனும் மூங்கில் காடுகள் ஒரே நேரத்தில் பூத்த காரணத்தினால், எலிகள் அளவுக்கு அதிகமாக உற்பத்தியாகி, விளைச்சலை சேதப்படுத்தியதால் பெரும் பஞ்சம் ஏற்பட்டது. இதனால் மிசோ மலைப்பகுதிகளில் மிசோ தேசிய முன்னணியின் எழுச்சி ஏற்பட்டதுடன், லால்தெங்கா தலைமையில் மிசோ தேசிய முன்னணி நிறுவப்பட்டது. இதனால் மிசோ யூனியன் கட்சி கலைக்கப்பட்டது. மேலும் 1974ல் மிசோ யூனியன் கட்சி ஆதரவாளர்கள் இந்திய தேசிய காங்கிரசு கட்சியுடன் இணைந்தனர்.
# மணிப்பூர் சட்டப் பேரவை

**மணிப்பூர் சட்டப் பேரவை** (*Manipur Legislative Assembly*), வடகிழக்கு இந்தியாவின் மணிப்பூர் மாநிலத்தில் உள்ள ஓரவை முறைமை கொண்ட சட்டமன்றம் ஆகும். மணிப்பூர் மாநிலத் தலைநகரம் இம்பாலில் இதன் சட்டமன்ற வளாகக் கடடிடம் உள்ளது.  
மணிப்பூர் சட்டமன்றம் 60 சட்டமன்ற உறுப்பினர்களைக் கொண்டது. அதில் 40 உறுப்பினர்கள் இம்பால் பள்ளத்தாக்கில் பெரும்பான்மையாக வாழும் மெய்தி மக்களிலிருந்து தேர்வு செய்யப்படுகின்றனர். மீதமுள்ளவர்கள் இம்பால் நகரத்தை சுற்றியுள்ள 20 மலைப்பகுதிகளில் வாழும் பழங்குடி மலைவாழ் குகி மக்கள் மற்றும் நாகா மக்களிலிருந்து தேர்வு செய்யப்படுகிறார்கள்.
தற்போது மணிப்பூர் சட்டமன்றத்திற்கு பட்டியல் சமூகத்தவர் மற்றும் பழங்குடி மலைவாழ் மக்களுக்கு முறையே 1 மற்றும் 19 தொகுதிகள் இடஒதுக்கீடு செய்யப்பட்டுள்ளது.
# மணிப்பூர் சட்டப் பேரவை

## இதனையும் காண்க

- மணிப்பூர் முதலமைச்சர்களின் பட்டியல்
# குகி மக்கள் கூட்டணி

**குகி மக்கள் கூட்டணி** (*Kuki People's Alliance'), வடகிழக்கு இந்தியாவின் மணிப்பூர் மாநிலத்தின் மலைவாழ் மக்களாக குகி மக்களின் மேம்பாட்டிற்கான செயல்படும் பதிவு செய்யப்பட்ட மாநில அரசியல் கட்சி ஆகும்.இக்கட்சி 12 சனவரி 2022 அன்று நிறுவப்பட்டது. இக்கட்சியின் தலைவர் *தோன்மாங்க் ஹோகிப்* மற்றும் பொதுச்செயலாளர் *டபிள்யூ. எல். ஹாங்சிங்'' ஆவார். 2022 மணிப்பூர் சட்டமன்றத் தேர்தலில் குகி மக்கள் கூட்டணி, பாரதிய ஜனதா கட்சி தலைமையிலான தேசிய ஜனநாயகக் கூட்டணியில் இணைந்து போட்டியிட்டு 2 சட்டமன்றத் தொகுதிகளைக் கைப்பற்றியது.2023 மணிப்பூர் வன்முறைகளைத் தொடர்ந்து இக்கட்சியின் 2 சட்டமன்ற உறுப்பினர்கள் முதலமைச்சர் ந. பீரேன் சிங்கிற்கு அளித்த ஆதரவை 6 ஆகஸ்டு 2023 அன்று திரும்பப் பெற்றனர்.
# ஐரோவாசிய கழுத்துப்பட்டைக் கள்ளிப் புறா

**ஐரோவாசிய கழுத்துப்பட்டைக் கள்ளிப் புறா** (*Eurasian collared dove ( Streptopelia decaocto* ) என்பது ஐரோப்பா மற்றும் ஆசியாவைச் சேர்ந்த புறா இனமாகும். இது யப்பான், வட அமெரிக்கா, கரீபியன் தீவுகளுக்கு அறிமுகப்படுத்தப்பட்டது.
# ஐரோவாசிய கழுத்துப்பட்டைக் கள்ளிப் புறா

## வகைபிரித்தல்

*கொலம்பா டிகாக்டோ* என்பது அங்கேரிய இயற்கை ஆர்வலர் இம்ரே ஃப்ரிவால்ட்ஸ்கியால் 1838 இல் முன்மொழியப்பட்ட அறிவியல் பெயர். அவர் ஐரோவாசிய கழுத்துப்பட்டைக் கள்ளிப் புறாவை விவரித்தார் . பல்கேரியாவில் உள்ள பிளோவ்டிவ் வகை இரகத்தைப் பார்த்தார். இது இப்போது 1855 இல் பிரெஞ்சு பறவையியல் வல்லுனரான சார்லஸ் லூசியன் போனபார்ட்டால் அறிமுகப்படுத்தப்பட்ட *ஸ்ட்ரெப்டோபீலியா* பேரினத்தில் வைக்கப்பட்டுள்ளது.  
பர்மிய கழுத்துப்பட்டைக் கள்ளிப் புறா ( *S. xanthocycla* ) முன்னர் ஐரோவாசிய கழுத்துப்பட்டைக் கள்ளிப் புறாவின் துணையினமாகக் கருதப்பட்டது, ஆனால் அது 2021 இல் பன்னாட்டு பறவையியல் சங்கத்தால் ஒரு தனி இனமாக வகைப்படுத்தப்பட்டது. மற்ற இரண்டு துணையினங்கள் முன்பு சில நேரங்களில் ஏற்றுக்கொள்ளப்பட்டன. அவற்றில் ஒன்றான *S. d. stoliczkae* மத்திய ஆசியாவில் உள்ள துர்கெஸ்தானில் காணப்படுகிறது. அடுத்தத துணையினமான *S. d. intercedens* தென்னிந்தியா மற்றும் இலங்கையில் காணப்படுகின்றன. அவை இப்போது பரிந்துரைக்கப்பட்ட துணையினங்களின் இளைய ஒத்த சொற்களால் ( *S. d. decaocto* ) அழைக்கப்படுகின்றன.  
ஐரோவாசிய கழுத்துப்பட்டைக் கள்ளிப் புறா தென்கிழக்காசியாவின் சுண்டா கழுத்துப்பட்டைக் கள்ளிப் புறா மற்றும் சகாரா கீழமை ஆபிரிக்காவின் ஆப்பிரிக்க கழுத்துப்பட்டைக் கள்ளிப் புறாவுடன் நெருங்கிய தொடர்புடையது, இவற்றுடன் சேர்த்தது இது ஒரு மிகையினங்களாக உருவாகிறன்றன.
# ஐரோவாசிய கழுத்துப்பட்டைக் கள்ளிப் புறா

## விளக்கம்

ஐரோவாசிய கழுத்துப்பட்டைக் கள்ளிப் புறா என்பது ஒரு நடுத்தர அளவிலான கள்ளிப் புறா ஆகும். இது காட்டுப் புறவை விட முற்றிலும் சிறியது. மாடப்புறாவைப் போலவே நீளமானது, ஆனால் மெலிதான நீண்ட வாலும், இதனுடன் தொடர்புடைய ஐரோப்பிய ஆமை கள்ளிப் புறாவை விட சற்று பெரியது. அலகின் நுனியிலிருந்து வால் நுனி வரை, சராசரியாக நீளம் கொண்டது. இறக்கைள் அகலம் கொண்டவை. எடை ஆகும். இதன் நிறம் ஒட்டுமொத்தமாக சாம்பல்-பழுப்பு கலந்த மஞ்சள் முதல் இளஞ்சிவப்பு-சாம்பல் வரை இருக்கும். அடிப் பகுதியைவிட மேல் பகுதி சற்று அடர்த்தியாக இருக்கும். இறக்கையடி நீல-சாம்பல் நிறத்தில் இருக்கும். வால் இறகுகள் மேலே சாம்பல்-பழுப்பு கலந்த மஞ்சள் நிறத்திலும், அடிப்பகுதி அடர் சாம்பல் நிறத்திலும், கீழ் பகுதியின் முனை வெள்ளையாகவும் இருக்கும். இதன் பின் கழுத்தில் தெளிவான பிறை போன்ற கருப்பு நிற பட்டைக் காணப்படும். அதுவே இப்பறவையின் பெயருக்கு காரணமாக ஆனது. இதன் குட்டையான கால்கள் சிவப்பு நிறமாகவும், அலகு கருப்பு நிறமாகவும் இருக்கும். விழிப்படலம் சிவப்பு நிறத்தில் இருக்கும். ஆனால் தொலைவில் இருந்து பார்க்கும்போது கண்கள் கருப்பு நிறமாகத் தோன்றும். ஏனெனில் கண்பாவை ஒப்பீட்டளவில் பெரியதாகவும், சிவப்பு-பழுப்பு நிற கருவிழியைச் சுற்றி குறுகிய விளிம்பு மட்டுமே உள்ளது. கண்ணை ஒரு சிறிய வெற்று தோல் பகுதி சூழ்ந்துள்ளது. அது வெள்ளை அல்லது மஞ்சள் நிறத்தில் இருக்கும். இப்பறவையின் இரு பாலினங்களும் கிட்டத்தட்ட ஒன்று போல இருக்கும்.  
இவை பறக்கும்போது தரை இறக்குவதற்கு சற்று முன்பு *கூ-கூ-கூ* என உரத்த குரலில் ஒலி எழுப்பும்.
# ஐரோவாசிய கழுத்துப்பட்டைக் கள்ளிப் புறா

## நடத்தையும் சூழலியலும்

கோர்ட்ஷிப்]]
# ஐரோவாசிய கழுத்துப்பட்டைக் கள்ளிப் புறா

## நடத்தையும் சூழலியலும்

### இனப்பெருக்கம்

ஐரோவாசிய கழுத்துப்பட்டைக் கள்ளிப் புறாக்கள் பொதுவாக மனிதர்கள் வசிக்கும் இடத்திற்கு அருகில் இனப்பெருக்கம் செய்கின்றன. கிட்டத்தட்ட இதன் அனைத்து கூடுகளும் மக்கள் வசிக்கும் கட்டிடங்களுக்கு தொலைவுக்குள் இருக்கும். குச்சிகளைக் கொண்டு அமைக்கபட்ட கூட்டில் பெண் பறவை இரு வெள்ளை முட்டைகளை இடுகிறது. பெண் இரவில் அடைகாக்கும், ஆண் பகலில் அடைகாக்கும். அடைகாத்தல் காலம் 14 முதல் 18 நாட்கள் ஆகும். குஞ்சு பொரித்த 15 முதல் 19 நாட்களில் குஞ்சுகள் பறந்து செல்கின்றன. வடகிழக்கு ஐரோப்பா போன்ற குளிர்ச்சிமிக்க குளிர்காலம் உள்ள பகுதிகளில் குளிர்காலத்தில் அரிதாக இனப் பெருக்கம் செய்தாலும், தேவையான உணவு கிடைக்கும்போது ஆண்டு முழுவதும் இனப்பெருக்கம் செய்கின்றன. ஆண்டுக்கு மூன்று முதல் நான்கு அடைக் காத்தல்கள் பொதுவாக நடக்கும், இருப்பினும் ஒரு ஆண்டில் ஆறு அடைக்காத்தல்கள் வரை பதிவு செய்யப்பட்டுள்ளது. இப்பறவைகள் ஒரு வாழ்க்கைத் துணையையுடைய இனமாகும். மேலும் குஞ்சுகளைப் பராமரிக்கும் பணியில் பெற்றோர் இரண்டும் தங்கள் கடமைகளைப் பகிர்ந்து கொள்கின்றன.
அருகில்]]
# ஐரோவாசிய கழுத்துப்பட்டைக் கள்ளிப் புறா

## நடத்தையும் சூழலியலும்

### உணவு

ஐரோவாசிய கழுத்துப்பட்டைக் கள்ளிப் புறா அச்சமற்று மனிதர்கள் வசிக்கும் இடத்திற்கு மிக அருகில் அவ்வப்போது உணவு தேடுகிறது. இவை தானியக் கடைகளைச் சுற்றி அல்லது கால்நடைகளுக்கு போடப்படும் உணவு தானியங்களை நாடியும் அவ்வப்போது வருகின்றன. இது கூடிவாழ்கின்ற பறவை இனமாகும். குளிர்காலத்தில் தானியம் (இதன் முதன்மை உணவு), விதைகள், தளிர்கள், பூச்சிகள் போன்ற உணவுப் பொருட்கள் கிடைக்கும் இடங்களைச் சுற்றி கணிசமாக கூட்டம் சேர்கின்றன. கூட்டத்தில் பொதுவாக 10 முதல் 50 வரை பறவைகள் இருக்கும். ஆனால் 10,000 வரையிலான பறவைகள் கொண்ட கூட்டம் பதிவு செய்யப்பட்டுள்ளது.
# திபெத்தியக் காட்டுச்சில்லை

**திபெத்தியக் காட்டுச்சில்லை** (*Tibetan bunting*)(*எம்பெரிசா கோசுலோவி*) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும். இது திபெத்தியப் பீடபூமியின் கிழக்குப் பகுதியில் மட்டுமே காணப்படும் அகணிய உயிரி.
# திபெத்தியக் காட்டுச்சில்லை

## விளக்கம்

இதன் தலைப்பகுதி கருப்பு நிறத்தில் வெள்ளை கோடுகளுடன் காணப்படும். பின்புறம் கசுகொட்டை நிறத்திலிருக்கும்.
# திபெத்தியக் காட்டுச்சில்லை

## நடத்தை

இந்த சிற்றினத்தின் குவிமாடக் கூடு அமைப்பு, திறந்த கூடு அமைப்புகளைக் கொண்ட எம்பெரிசினே கூடுகளிலிருந்து தனித்துவமானதாகத் தோன்றுகிறது. பெண் 3 அல்லது 4 முட்டைகள் வரை இடும்.  
இவை குளிர்காலத்தில் தானியங்களையும், கோடையில் பட்டாம்பூச்சி, வெட்டுக்கிளி மற்றும் வண்டு போன்ற பூச்சிகளையும் சாப்பிடுகின்றன.  
திபெத்தியக் காட்டுச்சில்லையினை வேட்டையாடும் தீங்குயிரிகளாக வல்லூறு மற்றும் ஆந்தை போன்ற பறவைகளும் நரி, மரநாய், தேன்கரடி போன்ற பாலூட்டிகளும் உள்ளன.
# காடில்வெசுகி காட்டுச்சில்லை

**காடில்வெசுகி காட்டுச்சில்லை** (*Godlewski's bunting*)(*எம்பெரிசா காடில்வெசுகி*) என்பது எம்பெரிசிடே குடும்பத்தில் உள்ள பறவை சிற்றினமாகும். இது போலந்து பறவைச் சேகரிப்பாளர் விக்டர் காடில்வெசுகியின் நினைவாகப் பெயரிடப்பட்டது. இவர் பெற்ற, பறவை மாதிரியின் அடிப்படையில் இது டாக்சானோவ்சுகியால் விவரிக்கப்பட்டது.
# காடில்வெசுகி காட்டுச்சில்லை

## பரவலும் வாழ்விடமும்

காடில்வெசுகி காட்டுச்சில்லை சீனா, பாக்கித்தான், இந்தியா, கஜகஸ்தான், மங்கோலியா, மியான்மர் மற்றும் உருசியா ஆகிய நாடுகளில் காணப்படுகிறது.
# காடில்வெசுகி காட்டுச்சில்லை

## விளக்கம்

காடில்வெசுகி காட்டுச்சில்லையின் முதிர்ச்சியடைந்த பறவையின் தலை, கழுத்து மற்றும் மார்பகம் முழுவதும் சாம்பல் நிறத்திலும், பழுப்பு அல்லது கருப்பு கண் பட்டையுடன், "மீசை" மற்றும் தலை காணப்படும். இதன் அடிப்பகுதி மற்றும் பிடரி ஆரஞ்சு நிறத்தில் காணப்படும். இதன் பின்புறம் ஆரஞ்சு மற்றும் கருப்பு நிறத்தில் உள்ளது. வால் மேலே கருப்பு மற்றும் ஆரஞ்சு மற்றும் கீழே வெள்ளை நிறத்தில் உள்ளது. சிட்டுக்குருவி போன்ற அலகினைக் கொண்டுள்ளது. இதன் மேற்புறம் கருப்பாகவும் கீழே வெளிர் நிறத்திலும், கால்களும் பாதங்களும் இளஞ்சிவப்பு நிறத்திலும் காணப்படும்.
# காடில்வெசுகி காட்டுச்சில்லை

## வாழ்விடம்

காடில்வெசுகி காட்டுச்சில்லையின் இயற்கை வாழ்விடம் மிதமான புதர் நிலமாகும்.
# மதுகிரி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ஆர். சன்னிகராமய்யா | இந்திய தேசிய காங்கிரஸ் |  |
| மாலி மரியப்பா |  |  |  |
| 1962 | டி. எஸ். சிவாண்ணா | பிரஜா சோசலிச கட்சி |  |
| 1967 | ஜி. டி. கோவிந்த ரெட்டி | இந்திய தேசிய காங்கிரஸ் |  |
| 1972 | ஆர். சிக்கய்யா |  |  |
| 1978 | கங்கஹனுமய்யா | இந்திரா காங்கிரஸ் |  |
| 1983 | ராஜவர்த்தன் | ஜனதா கட்சி |  |
| 1985 |  |  |  |
| 1989 | ஜி. பரமேஸ்வரா | இந்திய தேசிய காங்கிரஸ் |  |
| 1994 | கங்கஹனுமய்யா | ஜனதா தளம் |  |
| 1999 | ஜி. பரமேஸ்வரா | இந்திய தேசிய காங்கிரஸ் |  |
| 2004 |  |  |  |
| 2008 | டி. சி. கௌரி சங்கர் | மதச்சார்பற்ற ஜனதா தளம் |  |
| 2008 | அனிதா குமாரசாமி |  |  |
| 2013 | கியாத்சந்திரா என். ராஜண்ணா | இந்திய தேசிய காங்கிரஸ் |  |
| 2018 | எம். வி. வீரபத்ரய்யா | மதச்சார்பற்ற ஜனதா தளம் |  |
| 2023 | கியாத்சந்திரா என். ராஜண்ணா | இந்திய தேசிய காங்கிரஸ் | } |
**குறிப்பு**
# அன்னு சுக்லா

**அன்னு சுக்லா** (*Annu Shukla*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் ஐக்கிய ஜனதா தளம் கட்சியினைச் சார்ந்தவர். இவர் 2010ஆம் ஆண்டு நடைபெற்ற பீகார் சட்டமன்றத் தேர்தலில் ஐக்கிய ஜனதா தளம் கட்சி வேட்பாளராக லால்கஞ்சி சட்டமன்றத் தொகுதியில் போட்டியிட்டு பீகார் சட்டமன்ற உறுப்பினராகத் தேர்ந்தெடுக்கப்பட்டு 2015ஆம் ஆண்டு வரை பதிவிலிருந்தார். இவர் விஜய் குமார் சுக்லாவின் மனைவி ஆவார்.
# இந்தியத் தவிட்டுப்புறா

**இந்தியத் தவிட்டுப்புறா** அல்லது **இந்தியச் சிவப்பு கள்ளிப் புறா** இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது.
# இந்தியத் தவிட்டுப்புறா

## விளக்கம்

மைனா அளவுள்ள இப்பறவை சுமார் 23 செ.மீ. நீளம் இருக்கும். தலையும் பிடரியும் வெளிர் சாம்பல் நிறத்தில் இருக்கும். கழுத்தில் ஒரு கறுப்புக் கோடு காணப்படும். உடலின் மேற்பகுதி, மார்பு, வயிறு ஆகியவை 'ஒயின்' சிவப்பு நிறத்தில் இருக்கும். போர்வைச் சிறகுகள் கருஞ்சாம்பல் நிறத்தில் இருக்கும். வால் பழுப்பும் சாம்பலும் கலந்து காணப்படும். வாலின் ஓர இறகுகளும் முனையும் வெண்மையாக இருக்கும். பெண் பறவை பழுப்பு கலந்த சாம்பல் நிறத்தில் ஐரோவாசிய கழுத்துப்பட்டைக் கள்ளிப் புறாவை பெரிதும் ஒத்து இருக்கும்.
# இந்தியத் தவிட்டுப்புறா

## பரவலும் வாழிடமும்

இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. தென்னிந்தியாவின் வடக்குப் பகுதிகளில் ஆங்காங்கே சிறு புதர் காடுகளிலும், விளை நிலங்களின் இடையே உள்ள இலையுதிர் காடுகளிலும் காணப்படும். தென் பகுதிகளில் அரிதாக காணலாம்.
# இந்தியத் தவிட்டுப்புறா

## நடத்தை

இதன் பழக்க வழக்கங்கள் ஐரோவாசிய கழுத்துப்பட்டைக் கள்ளிப் புறாவை ஒத்தவை. ஆனால் அவை போல மனித நடமாட்டமுள்ள பகுதிகளில் அச்சமின்றி நெருங்கிப் பழகுவது இல்லை என்பதால் அதனைப் போல மிகுதியாகக் காண முடியாது. இது தானியங்களை முதன்மையாக உண்கிறது. க்ரூஉ கூக், க்ரூஉ உ குரூர் என உரத்தக் குரலில் ஒலி எழுப்பும்.  
இவை ஆண்டு முழுவதும் இனப்பெருக்கம் செய்பவை. மரங்களில் ஏழு முதல் எட்டு மீட்டர் உயரத்தில் குச்சிகளைப் பரப்பி இரண்டு வெள்ளை முட்டைகளை இடும். அரிதாக மூன்று முட்டைகளை இடுவதும் உண்டு. ஆண் பறவையும் பெண் பறவையும் கூடு கட்டுவதிலும், அடை காப்புப் பொறுப்பில் பங்கேற்கும்.
# சாதுன் நிஷா

**சாதுன் நிஷா** (*Shahdun Nisha*) என்பவர் ஒரு இந்திய அரசியல்வாதியும் பீகார் மாநில மேனாள் சட்டமன்ற உறுப்பினரும் ஆவார். இவர் 1973ஆம் ஆண்டு நடைபெற்ற இடைத்தேர்தலில், இந்தியப் பொதுவுடைமைக் கட்சி வேட்பாளராக ராம்கர் சட்டமன்றத் தொகுதியில் போட்டியிட்டு பீகார் சட்டமன்றத்திற்குத் தேர்ந்தெடுக்கப்பட்டார். சாதுன் நிஷா இந்தியப் பொதுவுடைமைக் கட்சித் தலைவர் மஞ்சூர் அசன் கானின் மனைவி ஆவார். அசன் கான் 1972ஆம் ஆண்டு நடைபெற்ற பீகார் சட்டமன்ற பொதுத் தேர்தலில் ராம்கர் தொகுதியில் போட்டியிட்டு வெற்றி பெற்றார். பின்னர் 1973-ல் இறந்தார்.
# கிள்ளான் பள்ளத்தாக்கு பெரும் விரைவு போக்குவரத்து

**கிள்ளான் பள்ளத்தாக்கு பெரும் விரைவு போக்குவரத்து** (ஆங்கிலம்: *Klang Valley Mass Rapid Transit* (**MRT System**); மலாய்: *Transit Aliran Deras Lembah Klang*) என்பது கிள்ளான் பள்ளத்தாக்கு; மற்றும் பெரும் கோலாலம்பூர் ஆகிய பகுதிகளுக்கான மூன்று வழித்தடங்களைக் கொண்ட விரைவு போக்குவரத்து (எம்ஆர்டி) திட்டம் ஆகும். இந்த திட்டத்தில் கோலாலம்பூர் மாநகரமும் அடங்கும்.  
கிள்ளான் பள்ளத்தாக்கு பகுதியில் அதிகரித்து வரும் சிக்கலான போக்குவரத்து நெரிசலைக் குறைப்பதே இந்தத் திட்டத்தின் நோக்கமாகும். அத்துடன் தற்போதுள்ள தொடருந்து வலையமைப்பை ஒருங்கிணைப்பது; அதே வேளையில் கிள்ளான் பள்ளத்தாக்கு பகுதியின் தொடருந்து வலையமைப்பை விரிவுபடுத்துவதும் இந்தத் திட்டத்தின் பிற நோக்கங்கள் ஆகும்.
# கிள்ளான் பள்ளத்தாக்கு பெரும் விரைவு போக்குவரத்து

## பொது

மலேசிய அரசாங்கத்தின் பொருளாதார மாற்று அமைப்புத் திட்டத்தின் கீழ் (*National Key Economic Area under the Economic Transformation Program*) இந்தத் திட்டமும் ஒன்றாகும். இந்தத் திட்டம் பற்றி சூன் 2010-இல் மலேசிய அரசாங்கத்தால் அறிவிக்கப்பட்டது; மற்றும் அதே ஆண்டு டிசம்பரில் இந்தத் திட்டம் அங்கீகரிக்கப்பட்டது. இந்த எம்ஆர்டி வழித்தடத்தின் முதல் கட்டுமானம் ஜூலை 2011-இல் தொடங்கியது.
# கிள்ளான் பள்ளத்தாக்கு பெரும் விரைவு போக்குவரத்து

## வரலாறு

சூன் 2010-இல், மலேசியப் பிரதமர் டத்தோ ஸ்ரீ நஜீப் ரசாக், 10-ஆவது மலேசியப் பொருளாதார மாற்று அமைப்புத் திட்டம் பற்றி (2011-2015) அறிவித்த போது, கிள்ளான் பள்ளத்தாக்கிற்கான ஒரு எம்ஆர்டி திட்டம் பற்றியும் அரசாங்கம் ஆய்வு செய்து வருவதாகவும் அறிவித்தார். சிங்கப்பூரின் பெரும் விரைவு போக்குவரத்து திட்ட அமைப்பின் (*Singapore's Mass Rapid Transit*) வெற்றிகரமான விளைவுகளினால் கிள்ளான் பள்ளத்தாக்கு பெரும் விரைவு போக்குவரத்து திட்டமும் ஈர்க்கப் பட்டதாக அறியப்படுகிறது.  
2010 டிசம்பர் மாதம், எம்ஆர்டி திட்டத்தைச் செயல்படுத்த மலேசிய அரசாங்கம் ஒப்புதல் அளித்தது; மற்றும் கமுடா நிறுவனம் (*Gamuda Berhad*); எம்எம்சி நிறுவனம்(* MMC Corporation Berhad*) ஆகிய நிறுவனங்களின் கூட்டு அமைப்பை; கிள்ளான் பள்ளத்தாக்கு பெரும் விரைவு போக்குவரத்து திட்டத்தின் பங்காளராக நியமித்தது.
# கிள்ளான் பள்ளத்தாக்கு பெரும் விரைவு போக்குவரத்து

## வரலாறு

### கமுடா எம்எம்சி நிறுவனங்கள்

16 டிசம்பர் 2016-இல், சுங்கை பூலோ நகரத்தில் இருந்து செமந்தான் நகரம் வரையிலான 23 கிமீ நீளமுள்ள காஜாங் வழித்தடத்தின் முதலாம் கட்ட எம்ஆர்டி கட்டுமானப் பணிகள் நிறைவடைந்தன. அதே நாளில் பொதுமக்களுக்கும் திறக்கப்பட்டது. காஜாங் வழித்தடத்தின் இரண்டாம் கட்டம், செமந்தான் நகரில் இருந்து காஜாங் நகரம் வரையிலான பகுதி; 17 சூலை 2017-இல் கட்டி முடிக்கப்பட்டது.
# பாவனா ஜா

**பவானா ஜா** (*Bhawana Jha*) என்பவர் இந்திய அரசியல்வாதியும் மற்றும் பீகார் சட்டமன்றத்தின் முன்னாள் உறுப்பினரும் ஆவார். இவர் மதுபானி மாவட்டம் பெனிப்பட்டி சட்டமன்றத் தொகுதிக்கு 2015ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு மூத்த பாஜக தலைவர் வினோத் நாராயண் ஜாவை தோற்கடித்தார். பவானா ஜா இந்தியத் தேசிய காங்கிரசு கட்சியினைச் சார்ந்தவர்.
# குணிகல் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | டி. என். மூட்லகிரிகௌடா | இந்திய தேசிய காங்கிரஸ் |
| 1962 | அந்தானய்யா | சுயேச்சை |
| 1967 | ஜி. தம்மண்ணா | இந்திய தேசிய காங்கிரஸ் |
| 1972 | அந்தானய்யா |  |
| 1978 | இந்திரா காங்கிரஸ் |  |
| 1983 | ஒய். கே. ராமய்யா | ஜனதா கட்சி |
| 1985 |  |  |
| 1989 | கே. லக்கப்பா | இந்திய தேசிய காங்கிரஸ் |
| 1994 | எஸ். பி. முத்தஹனுமேகௌடா |  |
| 1999 |  |  |
| 2004 | ஹெச். நிங்கப்பா | மதச்சார்பற்ற ஜனதா தளம் |
| 2008 | பி. பி. ராமசுவாமி கௌடா | இந்திய தேசிய காங்கிரஸ் |
| 2013 | டி. நாகராஜய்யா | மதச்சார்பற்ற ஜனதா தளம் |
| 2018 | ஹெச். டி. ரங்கநாத் | இந்திய தேசிய காங்கிரஸ் |
| 2023 | } |  |
# அப்பன்திருப்பதி சீனிவாச பெருமாள் கோயில்

**அப்பன்திருப்பதி சீனிவாச பெருமாள் கோயில்** என்பது தமிழ்நாடு மாநிலத்தில் மதுரை மாவட்டத்தின் அப்பன்திருப்பதி புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். ஆண்டுதோறும் மதுரையில் சித்திரைத் திருவிழா நடைபெறும் போது, அழகர் கோயிலிலிருந்து கள்ளழகர் மதுரை விசயம் செய்யும் போது, இக்கோயிலின் மண்டபத்தில் ஓர் இரவு தங்கிச் செல்வது சிறப்பாகக் கருதப்படுகிறது.  
கடல் மட்டத்திலிருந்து சுமார் 204 மீட்டர் உயரத்தில், என்ற புவியியல் ஆள்கூறுகள் கொண்டு, அப்பன்திருப்பதி சீனிவாச பெருமாள் கோயில் அமைந்துள்ளது.  
இக்கோயிலின் மூலவர் சீனிவாச பெருமாள்; தாயார் அலர்மேல்வள்ளி ஆவர். கருடாழ்வார், அனுமன், சக்கரத்தாழ்வார், விச்வக்சேனர், நம்மாழ்வார், இராமர், இராமானுசர் மற்றும் மணவாள மாமுனிகள் ஆகியோர் இக்கோயிலில் அருள்பாலிக்கின்றனர்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# இந்திய மணிப்புறா

ஒரு இந்திய மணிப்புறா]]
**இந்திய மணிப்புறா** (Indian Spotted Dove) (உயிரியல் பெயர்: *Spilopelia chinensis suratensis*) என்பது மணிப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. இது இந்தியா, பாக்கித்தான், நேபாளம், பூட்டான் ஆகிய நாடுகளில் காணப்படுகிறது.
# இந்திய மணிப்புறா

## விளக்கம்

இப்பறவை புறாவை விட அளவில் சற்று சிறியது. சுமார் 20 செ.மீ. நீளம் கொண்டது. அலகு கறுப்பாகவும், விழிப்படலம் இளஞ்சிவப்பாகவும், கால்கள் ஆழ்ந்த ஊதா கலந்த சிவப்பாகவும் இருக்கும். சற்று மெலிந்த தோற்றம் கொண்ட பறவை இது ஆகும். உடலின் மேற் பகுதி உறஞ்சிவப்புக் கலந்த பழுப்பாகவும், சாம்பல் நிறமாகவும் இருக்கும். உடலின் மேற்பகுதியில் வெள்ளைப் புள்ளிகள் பரவலாக காணப்படும். கழுத்தில் வெள்ளையும் கறுப்புமான சதுரங்க பலகைக் கட்டங்களைப் ஒத்த புள்ளிகள் இருக்கும். வால் கரும்புழுப்பாகவும், சிலேட் நிறத்திலும் அகன்ற வெள்ளை விளிம்போடும் காணப்படும். பறவை தரையிறங்கும்போது வால் இறகுகளின் வெள்ளை விளிம்புகள் தெளிவாக காணலாம். தொண்டை இளஞ்சிவப்பாகவும், வயிறு, வாலடி, வால் கீழிறகுகள் போன்றவை வெள்ளையாகவும், மார்பு இளஞ்சிவப்புக் கலந்த சாம்பல் நிறமாகவும் இருக்கும்.
# இந்திய மணிப்புறா

## பரவலும் வாழிடமும்

இப்பறவை இந்தியத் துணைக் கண்டத்தில் இந்தியா, பாக்கித்தான், நேபாளம், பூட்டான் ஆகிய நாடுகளில் காணப்படுகிறது. தென்னிந்தியா முழுவதும் மலைகளில் 1500 மீட்டர் உயரம் வரைக் காணலாம். நீர் வளமிக்க காடுகளையும், தோட்டங்களையும், விளை நிலங்களையும், ஈரம் மிக்க இளையுதிர் காடுகளையும் அடுத்து திரியும்.
# இந்திய மணிப்புறா

## நடத்தை

இப்பறவை நீர்வளம் மிக்க இடங்களை சார்ந்து வாழக்கூடியது. இணையாகவோ அல்லது கூட்டமாகவோ காட்டுப் பாதையிலிலும், அறுவடை முடிந்த வயல்களில் மேயும். மனிதர்கள் நெருங்கினால் இறக்கைகள் விர்ரெனப் படபடக்க எழுந்து பக்க வாட்டில் வளைந்து பறந்து செல்லும். உயர இருந்து பறந்துவந்து படிப்படியாக தாழ்ந்து இறக்கையை விரித்து மரங்களில் அமரும். தானியங்கள், விதைகள் போன்றவற்றை முதன்மையாக உண்ணும்.  
இனியதாக துயரம் தோய்ந்த குரலில் க்ருஉ ஓக்ரூஉக், க்ரூஊக் ஒஉ.. க்ரூஊஓ என கத்தும். மேலும் பலவகை குரல்களில் ஒலி எழுப்பக்கூடியது.  
இவை ஆண்டு முழுவதும் இனப்பெருக்கம் செய்யக்கூடியன. மரங்களின் கீழீகவும், பாறை இடுக்குளிலும், வீட்டுத் தாழ்வாரங்களிலும் சிறு குச்சிகள் ,உற்கள் போன்றவற்றைக் கொண்டு சற்று குழுவான மேடை அமைத்து இரண்டு வெள்ளை முட்டைகளை இடும். சில சமயங்களில் மூன்று முட்டைகளை இடுவதும் உண்டு. 13 நாட்கள் அடைகாக்கும். கூடுகட்டுதல் அடைகாத்தல் போன்றவற்றில் ஆண், பெண் என இரு பறவைகளும் பணியை பகிர்ந்து கொள்ளும்.
# டெர்பியம்(IV) ஆக்சைடு

**டெர்பியம்(IV) ஆக்சைடு** (*Terbium(IV) oxide*) என்பது TbO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் மூவாக்சைடை ஆக்சிசன் வாயுவைப் பயன்படுத்தி 1000 வளிமண்டல அழுத்தத்தில் 300 பாகை செல்சியசு வெப்பநிலையில் ஆக்சிசனேற்றம் செய்தால் டெர்பியம்(IV) ஆக்சைடு கிடைக்கும். டெர்பியம்(IV) ஆக்சைடு அடர் சிவப்பு நிறத்தில் ஒரு திண்மமாக காணப்படுகிறது.
# டெர்பியம்(IV) ஆக்சைடு

## வினைகள்

டெர்பியம்(IV) ஆக்சைடை 340 பாகை செல்சியசு வெப்பநிலைக்கு சூடுபடுத்தினால் Tb<sub>5</sub>O<sub>8</sub> மற்றும் ஆக்சிசனாக சிதைவடைகிறது.  
:5 TbO<sub>2</sub> → Tb<sub>5</sub>O<sub>8</sub> + O<sub>2</sub>
# மேக்ரோபிராக்கியம் குருதேவ்

**மேக்ரோபிராக்கியம் குருதேவ்** *(Macrobrachium gurudeve*) என்பது பத்துக்காலிகள் வரிசையில் உள்ள பேலிமோனிடே குடும்பத்தின் நன்னீர் இறால் சிற்றினம் ஆகும். இது இந்தியாவின் தென் மாநிலமான கேரளாவில் கிழக்கு நோக்கி ஓடும் ஆறுகளான கபினி மற்றும் பவானியில் காணப்படுகிறது. ஆண் இறாலின் மொத்த நீளம் 53.5 மி.மீ. மற்றும் பெண் இறால் 47 மி.மீ .நீளமுடையது ஆகும். ஆண் *மே. குருதேவ்* பெண் இறாலைவிடப் பெரியவை. இந்த சிற்றினத்திற்கு "குருதேவ்" என்ற பெயர் சமூக சீர்திருத்தவாதியான கேரள மாநிலத்தைச் சேர்ந்த நாராயண குருதேவ் என்பவரின் நினைவாக வழங்கப்பட்டது.  
*மே. குருதேவ்*, *மே. பெகுன்சி* மற்றும் *மே. கிசுடென்சு* ஆகிய சிற்றினங்களுடன் நெருங்கிய தொடர்புடையது, இருப்பினும் இவற்றின் சில முக்கிய சிறப்பியல்பு அம்சங்களால் வேறுபடுகிறது.
# சுவீட்டி சிமா கெம்ப்ராம்

**சுவீட்டி சிமா கெம்ப்ராம்** (*Sweety Sima Hembram*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். சுவீட்டி இராச்டிரிய ஜனதா தளம் கட்சியினை சார்ந்தவர். இவர் பீகாரில் உள்ள கட்டோரியா சட்டமன்றத் தொகுதிக்கு 2015ஆம் ஆண்டு நடைபெற்ற சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2015 பீகார் சட்டப் பேரவைக்குத் தேர்ந்தெடுக்கப்பட்ட 28 பெண் சட்டமன்ற உறுப்பினர்களில் ஒருவர் இவர்.
# மங்கிதா தேவி

**மங்கிதா தேவி** யாதவ் (*Mangita Devi*)(பிறப்பு 6 ஏப்ரல் 1981) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். தேவி இராச்டிரிய ஜனதா தளம் கட்சியினை சார்ந்தவர். பீகார் சட்டமன்றத்திற்கு 2015ஆம் ஆண்டு நடைபெற்ற சட்டமன்ற பொதுத்தேர்தலில் சீதாமரி மாவட்டத்தில் உள்ள இருன்னிசைத்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக 2015 முதல் 2020 வரை பதவி வகித்தார்.
# திருச்சி இரா. சவுந்தரராசன்

**திருச்சி இரா. சவுந்தரராசன்** (*Trichy R. Soundararajan*, திசம்பர் 1, 1933 - மே 1, 2009) என்பவர் ஒரு திரைப்பட நடிகரும், தமிழக அரசியல்வாதியும் ஆவார். இவர் தமிழக முன்னாள் அமைச்சரும், திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார். இவர் 1977, 1980 மற்றும் 1984ஆம் ஆண்டு என மூன்று முறை தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார்.
# திருச்சி இரா. சவுந்தரராசன்

## வாழ்க்கைக் குறிப்பு

இவர் திருவரங்கத்தை பூர்வீகமாகக் கொண்டவர். இவர் வணிகவியல் பிரிவில் இளங்கலை பட்டம் பெற்றார். இவர் கவரா நாயுடு சமூகத்தைச் சேர்ந்தவர். இவரின் தந்தையார் இராஜகோபால் நாயுடு, இரங்கநாத பெருமாள் கோயிலில் அறநிலையத்துறை அதிகாரியாக பணிபுரிந்தார்.
# திருச்சி இரா. சவுந்தரராசன்

## திரையுலக வாழ்க்கை

நடிப்புக் கலையின் மேல் உள்ள ஆர்வம் காரணமாக முதலில் மேடை நாடகங்களில் நடித்தார். கவிஞர் வாலி எழுதிய *கவிஞனின் காதலி* நாடகத்தில் அம்பிகாபதி வேடத்தில் நடித்தார். எம். ஆர். பாலு எழுதிய *பேராசை பிடித்த பெரியார்* என்ற சமூக நாடகத்தில் தந்தை பெரியாரின் கதாபாத்திரத்தில் நடித்தார். பின்னர் பல தமிழ் திரைப்படங்களில், குணச்சித்திர வேடங்களில் நடித்துள்ளார்.
# திருச்சி இரா. சவுந்தரராசன்

## திரையுலக வாழ்க்கை

### தமிழ்த் திரைப்படங்கள்

திருச்சி இரா. சவுந்தரராசன் தமிழ்த் திரைப்படங்களில், பெரும்பாலும் எம்.ஜி.யார் நடித்த திரைப்படங்களில், குணச்சித்திர வேடங்களில் நடித்துள்ளார்.
| 1965 | பணம் தரும் பரிசு |  |  |
| --- | --- | --- | --- |
| 1966 | தனிப்பிறவி | மாடசாமி |  |
| 1967 | நான் |  |  |
| 1968 | தேர்த் திருவிழா | ஒளிப்பதிவாளர் |  |
| 1968 | கண்ணன் என் காதலன் | கேப்டன் கோபால் |  |
| 1968 | கணவன் |  |  |
| 1968 | அன்று கண்ட முகம் |  |  |
| 1968 | புதிய பூமி | ரங்கதுரை |  |
| 1968 | ரகசிய போலீஸ் 115 | இரகசிய சேவையின் தலைவர் |  |
| 1970 | தலைவன் | கட்டளையிடும் அதிகாரி |  |
| 1970 | பத்தாம் பசலி |  |  |
| 1974 | சிரித்து வாழ வேண்டும் | மாரிமுத்து |  |
| - | 1975 | இதயக்கனி | சிஐடி அதிகாரி |
| 1975 | இன்றுபோல் என்றும் வாழ்க | குப்புசாமி |  |
| 1978 | மதுரையை மீட்ட சுந்தரபாண்டியன் | மருத்துவர் |  |
# திருச்சி இரா. சவுந்தரராசன்

## அரசியல் வாழ்க்கை

திருச்சி இரா. சவுந்தரராசன், அகில உலக எம்.ஜி.ஆர் ரசிகர் மன்றத்தின் பொதுச் செயலாளராக இருந்தவர். இவர் 1977, 1980, 1984-ஆம் ஆண்டுகளில் திருவரங்கம் சட்டமன்றத் தொகுதியில் இருந்து தேர்தெடுக்கப்பட்டார். எம். ஜி. ஆர் அமைச்சரவையில் மக்கள் நல்வாழ்வு துறை, சத்துணவு துறை, உள்ளாட்சித் துறை, சமூக நலன் மற்றும் கதர் துறை போன்ற பல துறைகளில் அமைச்சராக பணியாற்றினார்.
# திருச்சி இரா. சவுந்தரராசன்

## அரசியல் வாழ்க்கை

### போட்டியிட்ட தேர்தல்கள்

| ஆண்டு | தொகுதி | முடிவு | வாக்கு சதவீதம் | எதிர்க்கட்சி வேட்பாளர் | எதிர்க்கட்சி | எதிர்க்கட்சி வேட்பாளர் வாக்கு சதவீதம் |
| --- | --- | --- | --- | --- | --- | --- |
| 1977 | திருவரங்கம் | 31.31% | எம். தர்மலிங்கம் | திமுக | 25.26% |  |
| 1980 | திருவரங்கம் | 53.48% | வி. சுவாமிநாதன் | காங்கிரஸ் | 46.52% |  |
| 1984 | திருவரங்கம் | 56.52% | சி. இராமசாமி உடையார் | ஜனதா கட்சி | 36.87% | } |
# கங்லி

**கங்லி** (Kangly) என்பவர்கள் ஐரோவாசியாவைச் சேர்ந்த ஒரு துருக்கிய மக்கள் ஆவர். இவர்கள் தாங் அரசமரபின் காலத்தில் இருந்து மங்கோலியப் பேரரசு மற்றும் யுவான் அரசமரபின் காலம் வரை செயல்பாட்டில் இருந்தனர்.
# கங்லி

## பூர்வீகம்

இவர்கள் கிப்சாக்குகள் அல்லது பெச்சேனேக்குகளுடன் தொடர்புடையவர்களாக இருக்கலாம் அல்லது சீனாவின் தாங் அரசமரபால் வெல்லப்பட்ட கோக் துருக்கியர்களின் ஒரு பிரிவாக இருக்கலாம் என்று கருதப்படுகிறது.
# துரானி அரசமரபு

**துரானி அரசமரபு** (Durrani dynasty) (; ) என்பது 1747ஆம் ஆண்டு ஆப்கானித்தானின் காந்தாரத்தில் அகமது ஷா துரானியால் நிறுவப்பட்ட ஓர் அரசமரபு ஆகும். வேறுபட்ட பஸ்தூன் பழங்குடியினங்களை ஒன்றிணைத்த பிறகு இவர் துரானிப் பேரரசை அமைத்தார். இது அதன் உச்சபட்ச அளவில் தற்கால ஆப்கானித்தான், பாக்கித்தான் மற்றும் மேலும் ஈரானின் வட கிழக்கு பகுதிகள், கிழக்கு துருக்மெனிஸ்தான் மற்றும் வட மேற்கு இந்தியாவின் காஷ்மீர் பள்ளத்தாக்கு உள்ளிட்ட சில பகுதிகளை உள்ளடக்கியிருந்தது.  
19ஆம் நூற்றாண்டின் முதல் பாதியின் போது துரானிகளை இடம் மாற்றி விட்டு பரக்சாய் அரசமரபானது ஆட்சிக்கு வந்தது.  
அகமது ஷா மற்றும் அவரது வழித்தோன்றல்கள் துரானிகளின் போபல்சாய் வழியை (பின்னர் *அப்தாலிகள்* என்று அறியப்பட்டனர்) சேர்ந்தவர்களாவர். இவ்வாறாக கோதக் அரசமரபுக்குப் பிறகு கந்தகாரின் இரண்டாவது பஸ்தூன் ஆட்சியாளர்களாக இவர்கள் திகழ்ந்தனர். துரானிகள் 18ஆம் நூற்றாண்டின் இரண்டாம் பாதியில் குறிப்பிடத்தக்கவர்களாக இருந்தனர். இதற்கு முக்கிய காரணம் அகமது ஷா துரானியின் தலைமைத்துவம் ஆகும்.
# சிக்னக்

**சிக்னக்** (Sighnaq) (;) என்பது நடு ஆசியாவிலிருந்த ஒரு பண்டைக்கால நகரமாகும். இது தற்போதைய கசக்கஸ்தானின் கைசிலோர்தா பகுதியில் உள்ளது. இந்த நகரமானது கிட்டத்தட்ட முழுவதுமாக அறியப்படாமல் இருந்த போதிலும், இது நீல நாடோடிக் கூட்டத்தின் தலை நகரமாக இருந்தது. பாரசீக நூல்களில் இந்த நாடோடி கூட்டமானது வெள்ளை நாடோடிக் கூட்டம் என்று குறிப்பிடப்பட்டுள்ளது. பரப் என்று அழைக்கப்பட்ட பகுதியில் இந்த நகரம் அமைந்திருந்தது. பரப் பகுதி இசுபிசப் மற்றும் ஜன்ட் ஆகிய பகுதிகளுக்கு இடையே அமைந்திருந்தது. சிக்னப் என்ற பெயரின் பொருள் "புகலிடம்" என்பதாகும். இப்பெயரானது பிற பகுதிகளிலும் கூட, குறிப்பாக, தெற்கு காக்கேசியாவில் காணப்படுகிறது.
# மய்முன் திஸ் முற்றுகை

**மைமுன் திஸ் முற்றுகை** (siege of Maymun-Diz) என்பது 1256ஆம் ஆண்டு நிசாரிகளுக்கு எதிரான, குலாகுவால் தலைமை தாங்கப்பட்ட மங்கோலியப் படையெடுப்பின் போது நடத்தப்பட்ட ஒரு முற்றுகையாகும். மைமுன் திஸ் என்பது நிசாரி இசுமாயிலிகளின் அரசின் தலைவரான இமாம் ருக்னல்தீன் குர்ஷாவின் கோட்டையாகவும், வலுவூட்டல் பகுதியாகவும் இருந்தது.  
இவர்களது வலுவூட்டல் பகுதியை நோக்கி குலாகு முன்னேறிய போது புதிய நிசாரி இமாம் ஏற்கனவே குலாகுவுடன் பேச்சுவார்த்தைகளில் ஈடுபட்டிருந்தார். அனைத்து நிசாரி கோட்டைகளையும் இடிக்குமாறு மங்கோலியர்கள் அறிவுறுத்தினர். ஆனால், மங்கோலியர்களை இணங்க வைக்க இமாம் முயற்சி செய்தார். பல நாட்கள் சண்டைக்குப் பிறகு இமாமும், அவரது குடும்பமும் அடி பணிந்தது. இவர்கள் குலாகுவால் நல்ல முறையில் வரவேற்கப்பட்டனர். மைமுன் திஸ் கோட்டையானது அழிக்கப்பட்டது. தன்னுடைய ஆதரவாளர்களை சரணடைய செய்யவும், இதே போல் அவர்களுடைய கோட்டைகளையும் அழிக்கவும் இமாம் ஆணையிட்டார். இதைத் தொடர்ந்து பெயரளவில் வலிமையான பகுதியாக இருந்த அலமுத் கோட்டையும் அடி பணிந்தது. பாரசீகத்தில் நிசாரி அரசின் முடிவை குறித்ததாக இது அமைந்தது.
# பாலகோட் போர்

**பாலகோட் போர்** (*Battle of Balakot*) மகாராஜா இரஞ்சித் சிங் மற்றும் சையத் அகமது பரேல்வி ஆகியோரின் படைகளுக்கு இடையே பாக்கித்தானின் மன்செரா மாவட்டத்திலுள்ள பாலகோட்டில் 6 மே 1831 அன்று நடந்தது. பரேல்வி சீக்கியர்களுக்கு எதிராக ஜிகாத் அறிவித்து பாலகோட்டில் ஒரு முகாமை நிறுவினார். ஷா இஸ்மாயில் தெல்வி மற்றும் அவரது பழங்குடியினருடன் சேர்ந்து, சீக்கியர்களை விடியற்காலையில் தாக்கினார். போர் நாள் முழுவதும் நீடித்தது. சீக்கிய வீரர்கள் இறுதியில் சையத் அகமது பரேல்வியைக் கொன்றனர். மேலும் அவரது நூற்றுக்கணக்கான சீடர்களும் கொல்லப்பட்டனர்.  
போரில், ஷா இஸ்மாயில் தெல்வியும் சீக்கிய வீரர்களால் கொல்லப்பட்டார். பாலகோட்டைத் தங்கள் பேரரசுடன் சேர்த்து, சீக்கியப் பேரரசின் மேற்கு எல்லையை ஆப்கானிஸ்தான் எல்லைக்குள் ஆழமாக விரிவுபடுத்திய சீக்கியர்களுக்கு இந்தப் போர் ஒரு வெற்றியாகும். இந்த பெரிய வெற்றிக்குப் பிறகு, சீக்கியர்கள் ஆப்கானியர்களிடமிருந்து பெசாவரைக் கைப்பற்றுவதை நோக்கி தங்கள் படைகளைத் திருப்பினர்.
# கசாரேவால்

**கசாரேவால்** (*Hazarewal*) (பன்மை; **கசாரேவால்கள்**, மாற்றாக **கசாரா** அல்லது **கசாராவால்** எனவும் உச்சரிக்கப்படுகிறது.) என்பது கைபர் பக்துன்வாவின் கசாரா பகுதியைச் சேர்ந்த பல இன மக்கள் பெரும்பான்மையாக இந்த்கோ மொழி பேசும் சமூகத்த்தை குறிக்கப் பயன்படுத்தப்படுகிறது. இந்த்கோ பேசும் கசாரேவால்களில் சுவாதிகள், ஜாதூன்கள், கர்லால்கள், அப்பாசிகள், சையீத்கள், அவான்கள், முகலாயர்கள், தனோலிகள், துருக்கியர்கள், குரேஷிகள் மற்றும் குஜ்ஜர்கள் ஆகியோரும் அடங்குவர். கசாரா பிரிவில் அதிக எண்ணிக்கையிலான இந்த்கோ மொழி பேசுபவர்களாக பஷ்தூன்கள் இருக்கின்றனர். இந்த பஷ்தூன்களில் பெரும்பான்மையானவர்கள் இந்த்கோவைத் தங்கள் தாய் மொழியாகப் பேசுகிறார்கள். ஆனால் பஷ்தூ மொழியைப் கசாரேவால்களில் தாகிர்கெலிகள், சுவாதிகள், யூசுப்சாய்கள், ஜாதூன்கள், திலாசாக்கர்கள் மற்றும் தரீன்கள் ஆகியோர் அடங்குவர். கசாரேவால் அல்லது இந்த்கோவான்களை, பாக்கிஸ்தானில் உள்ள பலூசிஸ்தான் மாகாணத்தின் பகுதிகள் அல்லது அண்டை நாடான ஆப்கானித்தானின் பகுதிகளில் வசிக்கும் கசாரா இன மக்களுடன் தொடர்பு படுத்தி குழப்படையக் கூடாது. கசாரேவால்கள், கடந்த சில ஆண்டுகளாக, கைபர் பக்துன்வா மாகாணத்தின் பிற பகுதிகளிலிருந்து மொழிவாரியாகப் பிரிந்து சுயாட்சிக்கு ஆதரவாகக் குரல் கொடுத்து வருகின்றனர்.
# புரோடாக்டினியம்(V) புரோமைடு

**புரோடாக்டினியம்(V) புரோமைடு** (*Protactinium(V) bromide*) என்பது PaBr<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் புரோமினும் சேர்ந்து இந்த ஆலைடு உருவாகிறது. ஒற்றைசரிவச்சுப் படிக வடிவத்தில் சிவப்பு நிற படிகமாக புரோடாக்டினியம்(V) புரோமைடு காணப்படுகிறது.  
:3PaCl<sub>5</sub> + 5BBr<sub>3</sub> → 3PaBr<sub>5</sub> + 5BCl<sub>3</sub>
400 பாகை செல்சியசு வெப்பநிலையில் அலுமினியம் புரோமைடுடன் புரோடடாக்டினியம்(V) ஆக்சைடை சேர்த்து வினைபுரியச் செய்வதன் மூலமும் இதை தயாரிக்க முடியும்.
# புரோடாக்டினியம்(V) புரோமைடு

## இயற்பியல் பண்புகள்

புரோடாக்டினியம்(V) புரோமைடு ஆரஞ்சு-சிவப்பு நிறப் படிகமாகக் காணப்படுகிறது. அதிக ஈரப்பதம் உணர்திறன் கொண்ட திண்மப் பொருளாக அறியப்படுகிறது. நீர் மற்றும் அம்மோனியாவுடன் தீவிரமாக வினைபுரிகிறது. ஆனால் முற்றிலும் வறண்ட காற்றில் நிலைப்புத்தன்மை கொண்டுடிருக்கும். ஐசோபெண்டேன், இருகுளோரோமீத்தேன் மற்றும் பென்சீன் போன்ற கரைப்பான்களில் கரையாது. மேலும் நீரற்ற அசிட்டோ நைட்ரைலில் கரைந்து கரைந்து PaBr5•4CH3CN சேர்மத்தை உருவாக்குகிறது. 400 °செல்சியசு வெப்பநிலைக்கு கீழ் α-வடிவிலும் 400 °செல்சியசு வெப்பநிலைக்கு மேல் β-வடிவத்திலும் இரண்டு நிலைகளை வெளீப்படுத்துகிறது. P21/c (எண். 14) என்ற இடக்குழுவில் a = 1296 பைக்கோ மீட்டர், b = 1282 பைக்கோ மீட்டர், c = 992 பைக்கோ மீட்டர், β = 108° என்ற அணிக்கோவை அளவுருக்களுடன் ஒற்றைச் சாய்வு படிகாமைப்பில் α-வடிவ புரோடாக்டினியம்(V) புரோமைடும், P21/n (No. 14, நிலை 2) என்ற இடக்குழுவில் a = 838.5 பைக்கோ மீட்டர், b = 91.1 பைக்கோ மீட்டர் என்ற அணிக்கோவை அளவுருக்களுடன் ஒற்றைச் சாய்வு படிகாமைப்பில் β-வடிவ புரோடாக்டினியம்(V) புரோமைடும் படிக வடிவம் கொண்டுள்ளன. β-யுரேனியம்(V) குளோரைடு-வகை படிக அமைப்பைக் கொண்ட ஒரு γ-வடிவ புரோடாக்டினியம்(V) புரோமைடும் கண்டறியப்பட்டுள்ளது.
# கசாரா, பாக்கிஸ்தான்

**கசாரா** (* Hazara*) என்பது வடக்கு பாக்கிஸ்தானில் உள்ள ஒரு பகுதியாகும். கைபர் பக்துன்வா மாகாணத்தின் கசாரா பிரிவுக்குள் நிர்வாக ரீதியாக வருகிறது. இப்பகுதி முக்கியமாக இந்த்கோ மொழி பேசும் இந்த்கோவன் மக்களால் ஆதிக்கம் செலுத்துகிறது. பிராந்தியத்தின் பூர்வீக இனக்குழுக்களான இவர்கள் பெரும்பாலும் " கசாரேவால் " என்று அழைக்கப்படுகிறார்கள்.
# கசாரா, பாக்கிஸ்தான்

## சொற்பிறப்பியல்

பேரரசர் அலெக்சாந்தரின் படையெடுப்பின் போது இப்பகுதியின் மன்னராக இருந்த அபிசாரர்களின் நாடான அபிசாராவுடன் கசாரா என்ற பெயரின் தோற்றம் அடையாளம் காணப்பட்டுள்ளது. பிரித்தானிய தொல்லியல் ஆய்வாளர் ஆரல் இசுடெயின் இது சமசுகிருதப் பெயரான உராசா அல்லது 'உராஷா' என்பதிலிருந்து பெறப்பட்டதாகக் கருதுகிறார்.
# கசாரா, பாக்கிஸ்தான்

## வரலாறு

பேரரசர் அலெக்சாந்தர், வடக்கு பஞ்சாபின் சில பகுதிகளை கைப்பற்றிய பிறகு, கசாராவின் பெரும்பகுதியில் தனது ஆட்சியை நிறுவினார். அலெக்சாந்தரின் விநியோகத் தளமாகத் தேர்ந்தெடுக்கப்பட்ட நகரமான ஆர்னோஸ் அருகே அர்ரியன் மற்றும் தோலமியின் புவியியலில் குறிப்பிடப்பட்டுள்ள எம்போலினாவுடன் ஆம்ப் பகுதியும் அதன் சுற்றுப்புறப் பகுதிகளும் தொடர்புபடுத்தப்பட்டுள்ளன. அர்ரியனின் கூற்றுப்படி, அலெக்சாந்தரின் காலத்தில் இப்பகுதியின் ஆட்சியாளர் அர்சேக்ஸ் என்று அழைக்கப்பட்டார்.  
சந்திரகுப்த மௌரியரின் எழுச்சிக்குப் பிறகு, இப்பகுதி மௌரியப் பேரரசின் முழுமையான கட்டுப்பாட்டின் கீழ் வந்தது. அசோகர் இப்பகுதியை ஒரு இளவரசராக, சுமார் 272 கி.முவில் தனது ஏகாதிபத்திய சிம்மாசனத்தின் கீழ் கொண்டு வந்தார். அவர் இதை தனது அரசாங்கத்தின் முக்கிய இடங்களில் ஒன்றாக ஆக்கினார். மன்செரா பாறைக் கல்வெட்டுகளில் பொறிக்கப்பட்ட கட்டளைகள், அசோகரின் பதினான்கு ஆணைகளைப் பதிவுசெய்து, பேரரசரின் *தர்மம்* அல்லது நீதியான சட்டத்தின் அம்சங்களை முன்வைக்கின்றன. இவை துணைக் கண்டத்தில் உள்ள மறைகுறியாக்கப்பட்ட எழுத்துக்களின் ஆரம்பகால சான்றுகளில் சிலவற்றைப் பிரதிநிதித்துவப்படுத்துகின்றன. கிமு மூன்றாம் நூற்றாண்டின் நடுப்பகுதியில் இருந்து, கரோஸ்தி எழுத்தில் வலமிருந்து இடமாக எழுதப்பட்டுள்ளன.  
மத்திய மற்றும் தெற்காசியா முழுவதும் பௌத்த மதத்தை ஊக்குவித்த இந்தோ-பார்த்தியர்கள், இந்தோ-சிதியர்கள் மற்றும் குசானர்கள் உட்பட பல ஆட்சியாளர்களால் இப்பகுதி சுருக்கமாகவும் பெயரளவிற்கும் கட்டுப்படுத்தப்பட்டது. இப்பகுதி பௌத்த ஆட்சியாளர் கனிஷ்கரின் கீழ் அதன் உச்சத்தை எட்டியது. குசானர்கள் காலத்தில், பௌத்த கலை மற்றும் கட்டிடக்கலை இப்பகுதியில் செழித்து வளர்ந்தன.
உள்ள அசோகரின் முக்கிய பாறை ஆணை .]]
# கசாரா, பாக்கிஸ்தான்

## வரலாறு

### சுற்றுலா

பாக்கித்தானில் சுற்றுலாத் துறையின் உயர் மட்டத்தில் கசாரா உள்ளது. காரகோரம் நெடுஞ்சாலையில் புகழ்பெற்ற ககன் பள்ளத்தாக்கு, லுலுசர் ஏரி, பாலாகோட், நரான், ஷோக்ரான், அயூபியா தேசியப் பூங்கா மற்றும் பாபுசர் கணவாய் உள்ளிட்ட இடங்கள் சுற்றுலாப் பயணிகளின் முக்கிய இடங்களாக உள்ளன. இப்பகுதி அதன் இயற்கை அழகு மற்றும் நிலப்பரப்புகளுக்கு பிரபலமானது. இதன் விளைவாக உள்ளூர் மற்றும் சுற்றுலாப் பயணிகளிடையே கோடைகாலத்தில் பயணிகள் வந்து செல்லும் பிரபல இடமாக உள்ளது.
# கசாரா, பாக்கிஸ்தான்

## இதனையும் பார்க்கவும்

- கசாரேவால்கள்
- கசாரா மக்கள்
# உரோசு செல்ஜாக்

**உரோசு செல்ஜாக்** *(Uroş Seljak)* (பிறப்புஃ 13 மே 1966) ஒரு சுலோவேனிய அண்டவியலாளரும் கலிபோர்னியா பெர்க்லி பல்கலைக்கழகத்தில் வானியல், இயற்பியல் பேராசிரியரும் ஆவார். அவர் குறிப்பாக அண்டவியல், தோராய பேய்சியன் புள்ளியியல் முறைகள் குறித்த தனது ஆராய்ச்சிக்காக நன்கு அறியப்பட்டவர்.
# உரோசு செல்ஜாக்

## வாழ்க்கை

செல்ஜாக் தனது இடைநிலைக் கல்வியை நோவா கொரிக்கா இலக்கணப் பள்ளியில் முடித்தார் , மேலும் சுலோவேனியா லுப்லஜானா பல்கலைக்கழகத்தில் தனது இளங்கலை படிப்பை மேற்கொண்டார். 1989 இல் பட்டம் பெற்ற அவர் , பின்னர் 1991 இல் அதே நிறுவனத்தில் முதுகலைப் பட்டம் பெற்றார். செல்ஜாக் மாசசூசெட்சு தொழில்நுட்ப நிறுவனத்தில் தனது முனைவர் ஆராய்ச்சியை நடத்தி, 1995 இல் முனைவர் பட்டம் பெற்றார்.  
ஆர்வர்டு, சுமித்சோனிய வானியல் மையத்தில் முதுகலை படிப்புக்குப் பிறகு , 2008 ஆம் ஆண்டில் யு. சி. பெர்க்லி இயற்பியல், வானியல் துறைகளில் சேருவதற்கு முன்பு பிரின்சுட்டன் பல்கலைக்கழகம் , இத்தாலியில் உள்ள பன்னாட்டுக் கோட்பாட்டு இயற்பியல் மையம், சூரிச் பல்கலைக்கழகம் ஆகியவற்றில் ஆசிரிய பதவிகளை வகித்தார். இலாரன்சு பெர்க்லி தேசிய ஆய்வகத்தில் கூட்டுப் பணியைப் பெற்றுள்ளார்.  
1997 ஆம் ஆண்டில் செல்ஜாக் சி. எம். பி துருவமுனைமையில் பி - முறைமைகள் இருப்பதை முன்கணித்தார் , அவை உப்புதலிலிருந்த தொடக்க ஈர்ப்பு அலைகளின் சுவடு ஆகும். இவர் மத்தியாசு சால்தாரிகா மையத்துடன் இணைந்து, CMB வெப்ப நிலை, ஈ, பி- முறைமைகளுக்கான துருவமுனைமைக்கான CMBFAST குறிமுறையை உருவாக்கியுள்ளார்.  
2000 ஆம் ஆண்டில் அவர் இருண்ட பொருள், பால்வெளி புள்ளிவிவரங்களுக்கான புறஒளிவட்டப் படிமத்தை மாதிரியை உருவாக்கினார்.  
செல்ஜாக்கின் அண்மைய படைப்புகளில் பெரும்பாலானவை, பகுப்பாய்வு முறைகளையும் எண் உருவகப்படுத்துதல்களையும் பயன்படுத்தி அண்டவியல் நோக்கீடுகளிலிருந்து நமது அண்டத்தின் அடிப்படை பண்புகளை எவ்வாறு பிரித்தெடுப்பது என்பதில் கவனம் செலுத்துகின்றன. அவர் இருண்ட பொருள், விண்மீன்கள், அண்ட வளிமப் பரவல்களின் அண்டவியல் ஆக்கப் படிமங்களை உருவாக்கியுள்ளார், இவற்றில் வகைநுண்ணியல் விரைவுப்PM குறிமுறையு.ம் அதன் நீட்டிப்புகளும் அடங்கும்.  
செல்ஜாக் முடுக்கிய தோராயமான பேயசிய முறைகளுக்கான வழிமுறைகளை முனைவாக உருவாக்கி அவற்றை அண்டவியல், வானியல், பிற அறிவியல்களுக்கு பயன்படுத்துகிறார். இந்த பணிக்கான எடுத்துக்காட்டுகள் , வாய்ப்பியல்பு வேறுபாடுள்ள பேயசிய உய்த்துணர்தலுக்கான எல்2 எஃப் விரிவு, பேய்சியன் சான்றுக்கான காசியப்படுத்திய பாலப் படிமம், ஹாமில்டோனியன் மான்டே கார்லோ பதக்கூறை அடிப்படையாகக் கொண்ட பேயசுவிரைவுப் படிமம் ஆகியவற்றின் எதிர்பார்ப்பு உகப்பாக்கம் ஆகும்.  
செல்ஜாக் அண்டவியல், வானியல், பிற அறிவியல்களுக்கான பயன்பாடுகளுடன் இயந்திர கற்றல் முறைகளை உருவாக்கி வருகிறார். குறிப்பிடத்தக்க எடுத்துக்காட்டுகளில் நேரத்தை பகுப்பாய்வு செய்வதற்கான போரியர் அடிப்படை காஸியன் செயல்முறைகள், வெளிப்படையான இயற்பியல் சமச்சீர் கொண்ட வெளிசார்ந்த தரவு, நேரியக்கவகை, சுழற்சி இயக்கவகை ஆக்கப் படிமங்கள், அடர்த்தி மதிப்பீடு, பதக்கூறுகளுக்கான துண்டநிலை பன்னிச் செயல் போக்குவரத்து முறைகள் ஆகியன அடங்கும்.
# உரோசு செல்ஜாக்

## வாழ்க்கை

### தகைமைகளும் விருதுகளும் ,

" அண்டப் பேரியல் கட்டமைப்பு, அதன் தொடக்க காலப் பண்புகள் பற்றிய ஆய்வுக்கு ஏராளமான நுட்பங்களை அறிமுகப்படுத்திய " மார்க் கமியோன்கோவ்சுகி மற்றும் மத்தியாசு சால்தாரியாகா ஆகியோருடன் இணைந்து 2021 அண்டவியலுக்கான குரூபர் பரிசு செல்ஜாக்கிற்கு வழங்கப்பட்டது.  
- டேவிடு, உலூசில் பேக்கார்டு ஆய்வுறுப்பினர் (2000)
- சுலோவான் ஆய்வுறுப்பினர் (2001)
- வானியலுக்கான எலன் பி. வார்னர் பரிசு (2001)
- அமெரிக்க இயற்பியல் கழகத்தின் ஆய்வுறுப்பினர் (2013)
- அமெரிக்க தேசிய அறிவியல் கல்விக்கழக உறுப்பினர் (2019)
- மிக உயர்ந்த மேற்கோள் காட்டப்பட்ட சுலோவேனிய அறிவிய்லாளர் (2019)
- விக்கி அறிவியல் போட்டி பன்னாட்டு வெற்றியாளர் (2019 - 2020)
- அண்டவியலில் குரூபர் பரிசு (2021)
# உரோசு செல்ஜாக்

## குறிப்பிடத்தக்க மாணவர்கள்

- கிறிசு கிரேத்தா
# புரோடாக்டினியம்(V) அயோடைடு

## வினைகள்

150 °செல்சியசு வெப்பநிலையில் வெற்றிடத்தில் ஆண்டிமனி மூவாக்சைடு சேர்மத்துடன் வினைபுரிந்து PaOI<sub>3</sub> மற்றும் PaO<sub>2</sub>I போன்ற அயோடைடு ஆக்சைடுகளைக் கொடுக்கிறது.  
புரோடாக்டினியம்(V) அயோடைடை சிதைவு வினைக்கு உட்படுத்தி தூய புரோடாக்டினியம் தனிமத்தை அரிசுடிட்டு வான் கிராசு என்ற செருமனிய வேதியியலாளர் உருவாக்கினார்.  
300 °செல்சியசு வெப்பநிலையில் புரோடாக்டினியம்(V) அயோடைடை நீண்ட நேரத்திற்கு சூடுபடுத்தினால் அயோடின் வாயு வெளியேறுகிறது.
: PaI<sub>5</sub> → PaI<sub>3</sub> + I<sub>2</sub>
# கண்டரமாணிக்கம் வண்புகழ் நாராயண பெருமாள் கோயில்

**வண்புகழ் நாராயண பெருமாள் கோயில்** என்பது தமிழ்நாடு மாநிலத்தில் சிவகங்கை மாவட்டத்தின் கண்டரமாணிக்கம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.  
கடல் மட்டத்திலிருந்து சுமார் 128 மீட்டர் உயரத்தில், என்ற புவியியல் ஆள்கூறுகள் கொண்டு, வண்புகழ் நாராயண பெருமாள் கோயில் அமைந்துள்ளது.  
இக்கோயிலின் மூலவர் வண்புகழ் நாராயண பெருமாள் ஆவார். தலவிருட்சம் வேம்பு மற்றும் வில்வம் ஆகும். இவ்விரு மரங்களும் ஒன்றோடொன்று பின்னிப் பிணைந்து இக்கோயிலில் காட்சியளிக்கின்றன. ஆகாசக் கருப்பன் சுவாமியும் இக்கோயிலில் அருள்பாலிக்கிறார். வைகுண்ட ஏகாதசி மற்றும் இராம நவமி ஆகியவை இக்கோயிலில் சிறப்பாகக் கொண்டாடப்படுகின்றன.